།།རྒྱ་གར་སྐད་དུ།སཱུ་ཏྲ་ཨརྠ་ས་མུཙྪ་ཡ་ཨུ་པ་དེ་ཤ།བོད་སྐད་དུ།མདོ་སྡེའི་དོན་ཀུན་ལས་བཏུས་པའི་མན་ངག།དཀོན་མཆོག་གསུམ་ལ་ཕྱག་འཚལ་ལོ།།རྒྱ་མཚོ་ནམ་མཁའ་ལྟར་ཟབ་རྒྱ་ཆེ་བའི།།མདོ་སྡེའི་སྡེ་སྣོད་མ་མོ་ཀུན་བལྟས་ཤིང་།།དཔལ
ལྡན་བླ་མའི་ཞལ་ནས་བྱུང་བ་ཡི།།རྙེད་པར་དཀའ་བའི་དོན་རྣམས་བྲི་བར་བྱ།།འདིར་བྱང་ཆུབ་སེམས་དཔའ་རྣམས་ཀྱི་ནོར་བུ་ལྟ་བུའི་ཆོས་ནི་ལྔ་བཅུ་སྟེ།སྲོག་ལྟ་བུ་ལ་སོགས་པའོ།།དེ་རྣམས་ཅུང་ཟད་བཤད་པར་བྱ་སྟེ།ཇི་སྐད་དུ།སྲོག་ནི་ཚེ་ཡིན་དྲོད་དང་ནི།།རྣམ་ཤེས
ན་ཉིད་ཡིན་པའོ།།ཞེས་སོ།།དེ་ལྟར་སེམས་ཅན་རྣམས་ལ་སྲོག་གཅེས་ཤིང་།སྲོག་ལ་བརྟེན་པ་དེ་བཞིན་དུ་བྱང་ཆུབ་སེམས་དཔའ་ལ་ཡང་སྲོག་ལྟ་བུའི་བྱང་ཆུབ་སེམས་གཅེས་ཤིང་དེ་ལ་བརྟེན་པའོ།།ཕ་མ་ལྟ་བུའི་ཆོས་ནི་སྟོང་པ་ཉིད་དང་སྙིང་རྗེ་ཡིན་ཏེ།དེས་མ་བསྐྱེད་པའི་བྱང་
ཆུབ་སེམས་དཔའ་འབྱུང་བར་མི་འགྱུར་རོ།།བྱན་མོ་ལྟ་བུ་ནི།འཆི་བ་དང་།བསླབ་པ་དང་།ལས་ཀྱི་བསགས་པ་བགྲང་བ་རྣམས་ཏེ།ཉིན་མཚན་ལན་གསུམ་དུ་འགྲོགས་དགོས་པའོ།།ཁང་པ་ལྟ་བུ་ནི་དགེ་བ་བཅུ་པོ་ཡིན་ཏེ།འདི་ནི་ཁང་པ་ཉིད་དེ་ངན་འགྲོ་དག་གི་སྒོ་གཅོད་པའི་

ཕྱིར་རོ།།ནོར་ལྟ་བུ་ནི།འཕགས་པའི་ནོར་བདུན་དང་།འདོད་པ་ཆུང་བ་དང་།ཆོག་ཤེས་པའོ།།གྲོགས་པོ་ལྟ་བུ་ནི།སྦྱོར་བ་ཁམས་གསུམ་ན་བྱེད་ཀྱང་བསམ་པ་མྱ་ངན་ལས་འདས་པ་དང་།སྦྱིན་པ་རྒྱ་ཆེན་པོ་གཏོང་ཡང་རྣམ་པར་སྨིན་པ་ལ་རེ་བ་མེད་པ་དང་།ཆོས་ཐམས་ཅད་སྐྱེ་
བ་མེད་པར་ཤེས་ཀྱང་ལས་ཀྱི་རྣམ་པར་སྨིན་པ་མི་འདོར་བ་དང་།ཆོས་ཐམས་ཅད་བདག་མེད་པར་ཤེས་ཀྱང་སེམས་ཅན་རྣམས་ལ་སྙིང་རྗེ་བསྐྱེད་པའོ།།རྩ་བ་ལྟ་བུ་ནི།དད་པ་དང་ཟོས་པ་དང་གཏོང་བ་དང་བཟོད་པའོ།།ཞིང་ལྟ་བུ་ནི་ཚུལ་ཁྲིམས་སོ།།ཉེ་དུ་ལྟ་བུ་ནི།ཕ་རོལ་ཏུ་ཕྱིན་པ་བཅུའོ།།
སློབ་དཔོན་ལྟ་བུ་ནི།རྗེས་སུ་དྲན་པ་དྲུག་གོ།།མཁན་པོ་ལྟ་བུ་ནི།འཕགས་པ་འོད་སྲུང་གིས་ཞུས་པའི་མདོ་ལས།བྱང་ཆུབ་ཀྱི་སེམས་མི་བརྗེད་པར་འགྱུར་བའི་ཆོས་བཞིའོ།།ཚོང་དཔོན་ལྟ་བུ་ནི།བསླབ་པ་ཀུན་ལས་བཏུས་པའི་གནོད་པ་བཅུ་བཞིའི་གཉེན་པོ་རྣམས་སོ།།སྲིང་མོ་ལྟ།
་ནི་ཚད་མེད་པ་བཞིའོ།།བྲན་ལྟ་བུ་ནི་བསྡུ་བའི་དངོས་པོ་བཞིའོ།།འབངས་ལྟ་བུ་ནི།ཁྱི་དང་བྲན་དང་གདོལ་པ་ལྟ་བུར་ང་རྒྱལ་བཅག་པའོ།།མིག་ལྟ་བུ་ནི།བསམ་པ་དང་ལྷག་པའི་བསམ་པ་རྣམ་པར་དག་པའོ།།མ་མ་ལྟ་བུ་ནི།དགེ་བའི་བཤེས་གཉེན་ཡིན་ནོ།།རྒྱལ་པོ་ལྟ་བུ་ནི།།
དཀོན་མཆོག་གསུམ་ཡིན་ནོ།།ཆུ་ལུད་ལྟ་བུ་ནི།འཁོར་གསུམ་ཡོངས་སུ་དག་པའོ།།ལམ་མཁན་ལྟ་བུ་ནི།དྲན་པ་དང་ཤེས་བཞིན་དང་།།ཚུལ་བཞིན་དུ་སེམས་པ་དང་།བག་ཡོད་པ་དང་།ཕྱིན་ཅི་ལོག་བཞིའི་གཉེན་པོ་བརྟེན་པའོ།།པགས་པ་ལྟ་བུ་ནི།སེམས་ཅན་མི་གཏོང
ཞིང་རྗེས་སུ་འཛིན་པའོ།།རྒྱན་ལྟ་བུ་ནི།དད་པ་དང་།ཚུལ་ཁྲིམས་དང་།གཏོང་བ་དང་།ཐོས་པ་དང་།ཤེས་རབ་བོ།།ནད་དང་ཟུག་རྔུ་ལྟ་བུ་ནི།ཕྱི་ནང་གི་དངོས་པོ་ལ་ཞེན་པའི་སེམས་སོ།།སྐྱེས་བུ་མནར་སེམས་ཅན་ལྟ་བུ་ནི།ཁྱིམ་པའི་བྱང་ཆུབ་སེམས་དཔའ་འདི་སྙམ་དུ་བདག
ནམ་ཞིག་ན་ཚངས་པར་སྤྱོད་པར་འགྱུར་ཞིག་གུ་ཞེས་པ་དང་།རབ་ཏུ་བྱུང་བ་འདི་སྙམ་དུ་ནམ་ཞིག་ན་བདག་གིས་འགྲོ་བ་རྣམས་སྡུག་བསྔལ་ལས་ཐར་བར་ནུས་ཞེས་པའོ།།ལེ་ལོ་ཅན་ལྟ་བུ་ནི།ཁྱིམ་པས་ཞིང་ལ་སོགས་པ་མ་སྤངས་པའོ།།རབ་ཏུ་བྱུང་བས་ཚུལ་འཆོས་ལ་སོགས་པ་མེ

སྤངས་པའོ།།ཚུལ་ཁྲིམས་ཀྱི་ཕུར་ལོའི་མདོ་ལས།དགེ་སློང་དག་རབ་ཏུ་བྱུང་བས་གླང་པོ་ཆེ་འཐབ་པ་ལ་བལྟས་ན་ཡང་ཚུལ་ཁྲིམས་མ་དག་པ་ཡིན་ནོ།།ཞེས་གསུངས་སོ།།གཤིས་བཟང་པོ་ལྟ་བུ་ནི།ཚུལ་བཞིན་སེམས་པ་དང་ལྡན་པའོ།།དིག
པ་ལྟ་བུ་ནི།གཞན་གྱི་ཉེས་པ་དང་འཁྲུལ་པ་མི་བརྗོད་པ་དང་།རང་གི་ཡོན་ཏན་མི་བརྗོད་པ་དང་།གཞན་ལ་མི་སྨོད་པའོ།།ལོང་བ་ལྟ་བུ་ནི།གཞན་གྱི་འཁྲུལ་པ་ལ་མི་ལྟ་བའོ།།རྐུན་མ་ཟིན་པ་ལྟ་བུ་ནི།དམ་པའི་ཆོས་འཇིག་པ་ན་དམ་པའི་ཆོས་འཛིན་པའོ།།བྱིས་པ་ལྟ་བུ་ནི།།
བཀའ་བློ་བདེ་བ་དང་།ང་ལོ་ཡང་བ་དང་།འགྲོགས་ན་བདེ་བ་དང་།མགུ་སླ་བ་དང་།གསོ་སླ་བ་དང་།དགང་སླ་བ་དང་།ཆོག་ཤེས་པའོ།།ཕོ་ཉ་ལྟ་བུ་ནི།བྱང་ཆུབ་སེམས་དཔའ་དོན་མང་བ་དང་།བྱ་བ་མང་བ་དང་།སྙིང་ལས་ཆེ་བའོ།།བློན་པོ་ལྟ་བུ་ནི།དམ་བཅའ་བརྟན་པའོ།།
མཛངས་པ་ལྟ་བུ་ནི།སེམས་ཅན་དང་ཞེ་འགྲས་པ་མེད་པ་དང་།བཅོས་སུ་བཏུབ་པའོ།།སློབ་མ་ལྟ་བུ་ནི།ཉིན་ལན་གསུམ་མཚན་ལན་གསུམ་དུ་བླ་མ་ལ་བསྙེན་བཀུར་བྱ་བ་དང་།བསོད་ནམས་ཀྱི་ཚོགས་བསགས་པ་དང་།སྡོམ་པ་གསོ་བའོ།།བསུ་སྐྱེལ་ལྟ་བུ་ནི།སེམས་ཅན་ཐམས་ཅད
སངས་རྒྱས་པར་བྱས་ནས།གདོད་བདག་ཉིད་སངས་རྒྱས་པར་འདོད་པའོ།།ལོང་ཁྲིད་པ་ལྟ་བུ་ནི།བདག་སངས་རྒྱས་པར་བྱས་ནས་གདོད་གཞན་གྱི་དོན་བྱེད་པའོ།།བསྐལ་པ་དང་པོའི་མི་ལྟ་བུ་ནི།སྤྱོད་ལམ་དང་ཚུལ་ཁྲིམས་དང་འཚེ་བ་དང་ཆོ་ག་དང་ལྟ་བ་ཕུན་སུམ་ཚོགས་པའོ།།སྐྱེས་བུ
འདོད་པ་ཅན་ལྟ་བུ་ནི་སྤྱོད་ལམ་ཐམས་ཅད་གཞན་ལ་བསྔོ་བ་སྟེ།འཕགས་པ་དཀོན་མཆོག་སྤྲིན་ལས་འབྱུང་བ་ལྟ་བུའོ།།མུན་པ་ལྟ་བུ་ནི།དབུ་མ་ཆེན་པོའི་དོན་ལ་རྟག་ཏུ་གནས་པའོ།།གཤེད་མ་ལྟ་བུ་ནི།ལོག་པར་ལྟ་བ་སྐྱེས་པ་སྟེ་སྤང་བར་བྱ་བའོ།།ཆོམ་རྐུན་ལྟ་བུ་ནི།བག་མེད་པ་དང་།
མ་གུས་པ་སྟེ་སྤང་བར་བྱའོ།།དགྲ་ལྟ་བུ་ནི།ངོ་ཚ་མེད་པ་དང་བག་མེད་པའོ།།གླེན་པ་ལྟ་བུ་ནི།དྲན་པ་དང་ཤེས་བཞིན་མེད་པའོ།།ར་རོབ་ལྟ་བུ་ནི།ནག་པོར་གྱུར་པ་བཞིའོ།།བྱོལ་སོང་ལྟ་བུ་ནི།བསླབ་པའི་ཚུལ་རྣམས་མི་ཤེས་པའོ།།ཤན་པ་ལྟ་བུ་ནི།སྙིང་རྗེ་དང་བྲལ་བའི་སྤྱོད་

ལམ་ཅན་ནོ།།བྱས་པ་ལ་དྲོན་དུ་རིགཟེ་བ་ལྟ་བུ་ནི།ལེ་སེར་ཐར་པའི་སྡོམ་པ་གཞག་པའོ།།དམུག།ལྟ་བུ་ནི།རབས་མཁས་པ་དང་བྲལ་བའོ།།སྦྱིན་པ་ལྟ་བུ་ནི།བྱ་བ་དང་བྱ་བ་མ་ཡིན་པ་མི་ཤེས་པའོ།།བདུད་ཀྱིས་བརླབས་པ་ལྟ་བུ་ནི།བར་དུ་གཅོད་པའི་ཆོས་ལྔ་བཅུ་རྩ་ལྔ་དང་།སུམ
ཅུཅུ་གཉིས་མི་ཤེས་པའོ།།ལྔ་བཅུ་རྩ་ལྔ་པོ་ཡང་གང་ཞེ་ན།འཕགས་པ་བྱང་ཆུབ་སེམས་དཔའི་སྡེ་སྣོད་ལས་འབྱུང་བ་ལྟ་བུ་སྟེ།འདི་ལྟར་བར་དུ་གཅོད་པའི་ཆོས་ནི་གཅིག་སྟེ་བག་མེད་པའོ།།བར་དུ་གཅོད་པའི་ཆོས་ནི་གཉིས་ཏེ།ངོ་ཚ་མེད་པ་དང་།ཁྲེལ་མེད་པའོ།།གསུམ་སྟེ།འཇོད་
ཆགས་དང་།ཞེ་སྡང་དང་།གཏི་མུག་གོ།།བཞི་སྟེ།དམ་པ་མ་ཡིན་པར་འགྲོ་བ་བཞིའོ།།ལྔ་སྟེ།སྲོག་གཅོད་པ་དང་།མ་བྱིན་པར་ལེན་པ་དང་།འདོད་པས་ལོག་པར་གཡེམ་པ་དང་།བརྫུན་དུ་སྨྲ་བ་དང་།ཆང་འཐུང་བའོ།།དྲུག་སྟེ།སངས་རྒྱས་དང་།ཆོས་དང་།དགེ་
འདུན་དང་།ཚུལ་ཁྲིམས་དང་།སློབ་དཔོན་དང་།རྒན་པ་རྣམས་ལ་མ་གུས་པའོ།།བདུན་ཏེ་ང་རྒྱལ་རྣམ་པ་བདུན་ནོ།།བརྒྱད་དེ་ལོག་པ་བརྒྱད་དོ།།དགུ་སྟེ་ཀུན་ནས་མནར་སེམས་ཀྱི་དངོས་པོ་རྣམ་པ་དགུའོ།།བཅུ་སྟེ་མི་དགེ་བ་བཅུའོ།།ཞེས་འབྱུང་ངོ་།།བར་དུ་གཅོད་པའི་ཆོས་སུམ་ཅུ་
གཉིས་ཀྱང་།འཕགས་པ་ཐེག་པ་ཆེན་པོའི་མན་ངག་གི་མདོ་ལས་འབྱུང་བ་ལྟ་བུ་སྟེ།ཇི་སྐད་དུ།བུ་མོ་ཐེག་པ་ཆེན་པོའི་བར་དུ་གཅོད་པའི་ཆོས་ནི་སུམ་ཅུ་རྩ་གཉིས་ཏེ།བར་དུ་གཅོད་པ་དེ་དག་གིས་ཐམས་ཅད་མཁྱེན་པར་མྱུར་དུ་ངེས་པར་མི་འབྱུང་ངོ་།།སུམ་ཅུ་རྩ་གཉིས་གང་ཞེ་ན།འདི་ལྟ་སྟེ།
ཉན་ཐོས་དང་།རང་སངས་རྒྱས་ཀྱི་ཐེག་པ་འདོད་པ་དང་།བརྒྱ་བྱིན་དང་།ཚངས་པ་འདོད་པ་དང་།སྐྱེ་བ་ལ་གནས་ཏེ་ཚངས་པར་སྤྱོད་པ་དང་།དགེ་བའི་རྩ་བ་གཅིག་ལ་ཆགས་པ་དང་།ལོངས་སྤྱོད་བདོག་པ་རྣམས་ལ་སེར་སྣ་བྱེད་པ་དང་།སེམས་ཅན་རྣམས་ལ་མཉམ་པར་མི་སྦྱིན་པ
དང་།ཚུལ་ཁྲིམས་ལ་ལྷོད་པ་དང་།བྱང་ཆུབ་ཀྱི་སེམས་མི་བསྲུང་བ་དང་།གནོད་སེམས་དང་།ཁོང་ཁྲོ་བའི་བག་ལ་ཉལ་བྱེད་པ་དང་།དེས་སེམས་བུམ་པ་དང་།བརྗེད་ངས་པ་དང་།ཟོས་པ་དོན་དུ་མི་གཉེར་བ་དང་།སྤྱོད་པ་མེད་པ་དང་།འཕགས་པ་མ་ཡིན་པའི་སྤྱོད་པ་དང་།

རྒྱལ་ལས་ཀྱང་ང་རྒྱལ་འཕེལ་བ་དང་།ལུས་དང་ངག་དང་སེམས་ཀྱི་ལས་ཡོངས་སུ་མ་དག་པ་དང་།དམ་པའི་ཆོས་ཡོངས་སུ་མི་བསྲུང་བ་དང་།སློབ་དཔོན་དང་ཆོས་འཆབ་པ་དང་།བསྡུ་བའི་དངོས་པོ་རྣམས་འདོར་བ་དང་།ཡང་དག་པར་དགའ་བར་འགྱུར
འི་ཆོཆོས་གཏོང་བ་དང་།སྡིག་པའི་གྲོགས་པོ་བརྟེན་པ་དང་།བྱང་ཆུབ་ཏུ་ཡོངས་སུ་མི་བསྔོ་བ་དང་།ཕུང་པོ་གསུམ་པ་དང་མི་མཐུན་པ་དང་།དགེ་བའི་རྩ་བ་ཆུང་ངུས་རློམ་སེམས་སུ་བྱེད་པ་དང་།ཐབས་མེད་པར་ལྷུང་བའི་བློ་དང་།ཕྱིར་ཞིང་དཀོན་མཆོག་གསུམ་གྱི་བསྔགས་པ་མི་
སྨྲ་བ་དང་།བྱང་ཆུབ་སེམས་དཔའ་ལ་གནོད་པར་སེམས་པ་དང་།ཐོས་པའི་ཆོས་སྤོང་བ་དང་།བདུད་ཀྱི་ལས་ཁོང་དུ་མི་ཆུད་པ་དང་།འཇིག་རྟེན་རྒྱང་འཕན་པའི་གསང་ཚིག་འཛིན་པ་དང་།སེམས་ཅན་ཡོངས་སུ་སྨིན་པར་མི་བྱེད་པ་དང་།འཁོར་བས་ཡོངས་སུ་མི་སྐྱོ་བ་སྟེ།བུ་མོ་སུམ་
་རྩ་གཉིས་པོ་འདི་དག་ནི།ཐེག་པ་ཆེན་པོའི་བར་དུ་གཅོད་པའི་ཆོས་ཡིན་ཏེ།བར་དུ་གཅོད་པ་དེ་དག་གིས་ཐམས་ཅད་མཁྱེན་པར་ངེས་པར་མི་འབྱུང་ངོ་།།དེ་ལྟ་མོད་ཀྱི་འོན་ཀྱང་བུ་མོ་ཐེག་པ་ཆེན་པོའི་ཡོན་ཏན་ཇི་ཙམ་པ་དེ་ཙམ་དུ་བར་དུ་གཅོད་པ་ཡང་དེ་ཙམ་མོ་ཞེས་གསུངས་སོ།།གཞན་ཡང་
ར་དུ་གཅོད་པའི་ཆོས་དཔག་ཏུ་མེད་པ་དག་མདོ་སྡེ་དུ་མར་མཐོང་མོད་ཀྱི།འདིར་གཞུང་མངས་པར་འགྱུར་བས་མ་བཀོད་དེ།ལམ་འདི་ལ་ཆེད་ཆེར་བྱེད་པའི་བྱང་ཆུབ་སེམས་དཔའ་ལས་དང་པོ་པས་མདོ་སྡེ་དེ་དང་དེར་བལྟ་བར་བྱ་ཞིང་ཉམས་སུ་བླང་བ་ལ་བརྩོན་པར་བྱའོ།།གཏམ་དུ་བྱ་བ་
གཞན་ཡང་མང་དུ་ཡོད་དེ།རྩུབ་ཅིང་དྲག་ལ་ཡུན་རིངས་སྡུག་བསྔལ་བཟོད་དཀའ་བཟོད་པར་བྱེད་པ་འདི་ཡང་ངོ་མཚར་ཆེ།།ཆུ་བོ་བཞིས་གཡེངས་ཡང་དང་ཡང་དུ་ཀེང་རུས་བཞོན་པ་ཞོན་པ་དེ་ཡང་ངོ་མཚར་ཆེ།།ཆུང་མ་ཁྱིམ་སྤངས་བརྟུལ་ཞུགས་བཟང་བླངས་རྟག་ཏུ་ལུས་ངག་ཡིད
གཡེངས་པ་ཡང་ངོ་མཚར་ཆེ།།དགེ་བའི་རྩ་བ་ཆུང་ངུ་ཙམ་ཡང་མེད་པར་དེ་ཉིད་དོན་གྱི་སངས་རྒྱས་ཡེ་ཤེས་རྩད་གཅོད་ཚོལ་བ་འདི་ཡང་ངོ་མཚར་ཆེ།།སོ་སོར་ཐར་པའི་བསླབ་པ་མེད་པར་ཐེག་ཆེན་བྱང་ཆུབ་མཆོག་གཉིས་རྩད་གཅོད་ཚོལ་བ་འདི་ཡང་ངོ་མཚར་ཆེ།།དེ་ལ་སོགས་པ་ངོ་མཚར་ཆེ་བ

མང་དུ་ཡོད་མོད་ཀྱི།།འཛམ་གླིང་སྐྱེ་བོས་རྟོག་དང་དཔྱོད་པ་སྨྲ་བར་ག་ལ་ནུས།།དེ་བས་ཐར་འདོད་མཁས་པ་ཁྱེད་ཅག་སྨྱོན་པ་དེ་དག་དང་།།ལྷན་ཅིག་འདྲེ་བར་མ་བྱེད་བག་ཡོད་གནས་པར་གྱིས།།འདི་ལྟར་དེ་དག་སྙིང་རྗེའི་ཡུལ་དུ་བྱ་བ་མ་གཏོགས་པར།།ལམ་མཆོག་བཤད་ཀྱང་དེ་ལ
འཇུག་པར་མི་འགྱུར་བ་དག་གིས་ཇི་ལྟར་བྱ།།ཇི་སྲིད་མངོན་པར་ཤེས་པ་མ་ཐོབ་བར་དུ་གཞན་དག་སྨིན་པར་མི་ནུས་བསེ་རུར་གནས་པར་བྱ།།བླ་མ་བཟང་པོ་བཙལ་བྱ་རྟག་ཏུ་མདོ་སྡེ་དག་ལ་བལྟ་བར་བྱ།།མདོ་སྡེའི་དོན་ཀུན་ལས་བཏུས་པའི་མན་ངག།སློབ་དཔོན་མཁས་པ་ཆེན་པོ་
པལ་མར་མེ་མཛད་ཡེ་ཤེས་ཀྱིས་མཛད་པ་རྫོགས་སོ།།།རྒྱ་གར་གྱི་མཁན་པོ་དེ་ཉིད་དང་།ཞུ་ཆེན་གྱི་ལོ་ཙཱ་བ་དགེ་སློང་ཚུལ་ཁྲིམས་རྒྱལ་བས་བསྒྱུར་ཅིང་ཞུས་ཏེ་གཏན་ལ་ཕབ་པའོ།།